Št. 70-NJP-2023

Datum: 16. 8. 2023

**POVABILO K ODDAJI PONUDBE**

**ZA IZVAJANJE STORITVE ŠOLSKE PREHRANE - popravek**

Vabimo vas, da na priloženih obrazcih podate ponudbo za izvajanje šolske prehrane: nabava

živil, priprava in razdeljevanje dijaške malice po vnaprejšnjem naročilu ter prosta prodaja

drugih obrokov za dijake in zaposlene na Srednji šoli za oblikovanje Maribor od 1. septembra 2023 do 30. junija 2027.

Naročnik naročilo oddaja v skladu z 2. odstavkom 21.člena Zakona o javnem naročanju – ZJN-3 (Uradni list RS, št. 91/15, 14/18, 121/21, 10/22,74/22 - odl. US in 100/22 - ZNUZSZS) kot socialne in druge posebne storitve, ki jih določata Priloga XIV Direktive 2014/24/EU in Priloga XVII Direktive 2014/25/EU, storitev s kodo CPV 55524000-9 in 55523100-3, po postopku zbiranja ponudb.

Vabimo vas, da podate vašo ponudbo v skladu z navodili ponudnikom za izdelavo ponudbe.

Ponudbe je treba oddati najkasneje do **dne 21. 8. 2023 do 13.00 ure**.

**NAVODILA PONUDNIKOM ZA IZDELAVO PONUDBE**

**1. Predmet storitev**

Predmet naročila je izvajanje šolske prehrane: nabava živil, priprava, dostava in razdeljevanje šolskih malic za dijake po vnaprejšnjem naročilu ter prosta prodaja drugih obrokov za dijake in zaposlene na Srednji šoli za oblikovanje Maribor od 1. septembra 2023 do 30. junija 2027.

Šolska prehrana pomeni organizirano prehrano v dneh, ko poteka pouk v skladu s šolskim koledarjem. Naročnik bo izvajalca tedensko obveščal o spremembah, ki nastanejo zaradi izvedbe drugih dejavnosti, ki potekajo v ali izven šole, kot so izleti, športni dnevi, ogledi, delavnice ipd.

Količine ni mogoče vnaprej predvideti in je odvisna od števila vpisanih dijakov. V šolskem letu 2022/2023 je šolo obiskovalo 760 dijakov, malicalo cca. 220 dijakov. V šolskem letu 2023/2024 je vpisanih 40 dijakov več, kar pomeni, da bo predvidoma tudi malic več.

V skladu z Zakonom o šolski prehrani ceno dijaške malice določi minister, pristojen za izobraževanje, praviloma pred začetkom vsakega šolskega leta. Trenutna cena osnovnega jedilnika malice je 2,73 EUR dnevno, pri čemer so iz državnega proračuna na podlagi Zakona o interventnih ukrepih v vzgoji in izobraževanju zagotovljena dodatna sredstva za malico dijakov v višini 0,41 EUR na obrok, kar pomeni, da cena šolske malice za dijake znaša največ 3,14 EUR z DDV. V ceno obroka so vključeni vsi stroški, popusti in rabati, stroški nabave, priprave, transporta, razdeljevanja hrane, potrebnih čistil in sanitarnega materiala za obratovanje kuhinje in jedilnice, ter skrb za red in čistočo v razdeljevalni kuhinji in jedilnici, stroški ravnanja z nastalimi odpadki.

Ponudnik mora zagotoviti razdeljevanje obrokov v terminih, ki jih glede na delovni proces določi naročnik. Trenutno poteka razdeljevanje malic v dveh (2) rednih terminih in enem (1) dodatnem terminu. Razdeljevanje obrokov se vrši ob naslednjih urah: 9.25 in 11.30, delno tudi glede na urnik prakse; v šol. letu 2023/24 tudi v popoldanskem času, predvidoma ob 15.00. Dopoldanski termini morajo zagotavljati možnost, da hkrati malica 200 dijakov.

Ponudnik bo naročniku dnevno zagotavljal štiri različne malice (mesno navadno toplo in vegetarijansko ter hladno mesno navadno in vegetarijansko) v skladu z mesečno vnaprej predloženimi jedilniki. Obroki morajo biti dnevno sveži. Vsak obrok mora vključevati vsaj 2 dcl napitka. Ponudnik mora ponudbi priložiti jedilnike za dijaško malico za en mesec. Ponudnik mora po potrebi nuditi tudi dietne obroke (celiakija, sladkorna bolezen itd.).

Ponudnik se obvezuje, da bo dostavljal jedilnike za malico za en mesec vnaprej. Ponudnik mora jedilnike prilagoditi letnemu času in posameznega jedilnika ne sme ponoviti v obdobju treh tednov. Ponudnik mora nuditi topli obrok tudi zaposlenim pri naročniku (samoplačniki).

Pravila dnevnih odjav in prijav na malico določita ponudnik in šola skladno z določbami Zakona o šolski prehrani. Način dokazovanja prejetega obroka: elektronsko na stroške izvajalca. Izvajalec mora zagotoviti vso strojno in programsko opremo in poskrbeti za pravočasno posredovanje podatkov naročniku.

Ponudnik mora dijakom in zaposlenim nuditi tudi druge obroke (dodatna ponudba) v skladu z dogovorom in željami uporabnikov. V ponudbenem predračunu za dodatno ponudbo (obrazec

št. 4) so navedeni artikli primeroma, dejanska dobava bo odvisna od obsega povpraševanja po

določenem artiklu. Te dodatne storitve se bodo plačevale po predplačnem sistemu oz. gotovinsko.

Obroke mora izbrani ponudnik pripraviti na svoji lokaciji in nuditi v prostorih Srednje šole

za oblikovanje Maribor, park mladih 8, 2000 Maribor. Za transport sestavin in hrane se morajo uporabljati ustrezne transportne posode, ki so v skladu s HACCP sistemom in ne dopuščajo sprememb temperature hrane, ter tako, da hrana pri tem ohrani hranilno in kulinarično vrednost.

Ponudnik mora plačati najemnino prostora delilne kuhinje s pomožnimi prostori in jedilnico, ki znaša 1000,00 EUR na mesec (vključeni stroški najema prostora, porabe električne energije in vode ter ogrevanja). Ponudnik namesti in uporablja lastno gostinsko opremo za potrebe razdeljevanja in priprave malice. Ostali stroški so razvidni iz tabele.

|  |  |
| --- | --- |
| **VRSTA STROŠKA,** | **KI GA KRIJE:** |
| Mesečna najemnina (vključena poraba elektrike, vode, ogrevanja) | izvajalec |
| Stroški osebja | izvajalec |
| Stroški transporta | izvajalec |
| Stroški nabave transportne - termos posode | izvajalec |
| Stroški čistil in storitev čiščenja | izvajalec |
| Stroški odvoza organskih odpadkov | izvajalec |
| Stroški glede varnosti in zdravja pri delu | izvajalec |
| Stroški zavarovanja (lastne opreme in dejavnosti) | izvajalec |
| Stroški zdravstvenih pregledov zaposlenih | izvajalec |
| Vsa potrebna zavarovanja prostorov in opreme, ki je v naročnikovi lasti (protipožarno zavarovanje, zavarovanje proti izlivu vode) | naročnik |
| Stroški odvoza smeti, razen organskih odpadkov | naročnik |
| Stroški opreme (razen mize in stolov), namestitve opreme in tekočega vzdrževanja opreme (ki jo pripelje izvajalec) | izvajalec |
| Stroški investicijskega vzdrževanja opreme jedilnice | naročnik |
| Stroški investicijskega vzdrževanja prostora | naročnik |
| Stroški varovanja prostorov | naročnik |
| Stroški prispevka za uporabo stavbnega zemljišča | naročnik |

Ponudnik mora ponuditi razpisano storitev v celoti.

**2. Jezik, v katerem mora ponudnik izdelati ponudbo**

Ponudba mora biti izdelana v slovenskem jeziku.

**3. Vsebina ponudbe**

Ponudba mora vsebovati naslednje izpolnjene in podpisane naštete priloge v nadaljevanju

tega povabila, in sicer:

Priloge:

Obrazec št. 1 – Ponudba

Obrazec št. 2 - I Z J A V A ponudnika o izpolnjevanju pogojev iz 4. točke navodil ponudnikom za izdelavo ponudbe in sprejemu pogojev iz razpisne dokumentacije

Obrazec št. 3 – IZJAVA o strokovni usposobljenosti

Obrazec št. 4 – Ponudbeni predračun za dodatno ponudbo

Obrazec št. 5 – Potrdilo – priporočila šol

Obrazec št. 6 – Izjava o predložitvi menice za dobro izvedbo pogodbenih obveznosti

Obrazec št. 7 – Jedilnik dijaške malice – mesečni

Obrazec št. 8 – Pogodba o izvajanju šolske prehrane - vzorec

Priloga k pogodbi – Sezonski koledar

Seznam živil, ki izpolnjujejo predpise o ekološkem kmetovanju, ter potrdilo, da ima živilo

ekološki znak oz. certifikat.

**4. Pogoji za ugotavljanje sposobnosti**

Naročnik bo priznal sposobnost ponudnikom na osnovi izpolnjevanja naslednjih pogojev:

1. Gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastilo za njegovo zastopanje ali odločanje ali nadzor v njem, ni bila izrečena pravnomočna sodba, ki ima elemente kaznivih dejanj iz prvega odstavka 75. člena ZJN-3.

V kolikor je gospodarski subjekt v položaju iz zgornjega odstavka, lahko naročniku v skladu z devetim odstavkom 75. člena ZJN-3 predloži dokazila, da je sprejel zadostne ukrepe, s katerimi lahko dokaže svojo zanesljivost kljub obstoju razlogov za izključitev.

*Dokazilo: Izjava ponudnika (obrazec št. 2)*

2. Gospodarski subjekt mora na dan oddaje ponudbe izpolnjevati obvezne dajatve ali druge denarne nedavčne obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, oziroma vrednost neplačanih zapadlih obveznosti na dan oddaje ponudbe ali prijave ne znaša 50 EUR ali več. Gospodarski subjekt mora imeti na dan oddaje ponudbe predložene vse obračune davčnih odtegljajev za dohodke iz delovnega razmerja za obdobje zadnjih

petih let do dne oddaje ponudbe.

*Dokazilo: Izjava ponudnika (obrazec št. 2)*

3. Gospodarski subjekt na dan, ko poteče rok za oddajo ponudb, ne sme biti uvrščen v

evidenco gospodarskih subjektov z negativnimi referencami iz a) točke četrtega odstavka

75. člena ZJN-3.

*Dokazilo: Izjava ponudnika (obrazec št. 2)*

4. Gospodarskemu subjektu v zadnjih treh letih pred potekom roka za oddajo ponudb ali prijav pristojni organ Republike Slovenije ali druge države članice ali tretje države pri njem ni ugotovil najmanj dveh kršitev v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

V kolikor je gospodarski subjekt v položaju iz zgornjega odstavka, lahko naročniku v skladu s Sklepom Ustavnega sodišča RS št. U-I-180/19-17 in ob smiselni uporabi devetega odstavka 75. člena ZJN-3 predloži dokazila, da je sprejel zadostne ukrepe, s katerimi lahko dokaže svojo zanesljivost kljub obstoju razlogov za izključitev.

*Dokazilo: Izjava ponudnika (obrazec št. 2)*

5. Ponudnik ima veljavno registracijo za opravljanje dejavnosti v skladu s predpisi države članice, v kateri je registrirana dejavnost o vpisu v register poklicev ali trgovski register.

*Dokazilo: Izjava ponudnika (obrazec št. 2)*

6. Ponudnik zagotavlja delovni čas glede na zahteve in potrebe naročnika, ne glede na število obrokov, občasno tudi ob sobotah (v skladu s šolskim urnikom in koledarjem).

*Dokazilo: Izjava ponudnika (obrazec št. 2)*

7. Ponudnik zagotavlja, da bo pri pripravi jedilnikov ter razdeljevanju obrokov upošteval vsebine naslednjih publikacij:

− Smernice zdravega prehranjevanja v vzgojno-izobraževalnih ustanovah, sprejete na

135. dopisni seji Strokovnega sveta RS za splošno izobraževanje dne 11.8.2010:

− Smernice zdravega prehranjevanja v vzgojno-izobraževalnih ustanovah (2005);

− Praktikum jedilnikov zdravega prehranjevanja v vzgojno-izobraževalnih ustanovah:

− Priročnik z merili kakovosti za javno naročanje hrane v vzgojno-izobraževalnih

ustanovah.

Vir: https://www.gov.si/teme/solska-prehrana/

*Dokazilo: Izjava ponudnika (obrazec št. 2)*

8. Priprava hrane poteka tako, da so izpolnjeni vsi sanitarno-higienski predpisi skladno z načeli sistema HACCP, in tako, da hrana pri tem ohrani hranilno in kulinarično vrednost.

*Dokazilo: Izjava ponudnika (obrazec št. 2)*

9. Ponudnik razpolaga z zadostnimi tehničnimi in kadrovskimi zmogljivostmi za kakovostno in pravočasno realizacijo del, ki so predmet javnega naročila, in ima zaposlenega:

- najmanj 1 (en) kader s srednjo, višjo ali visoko izobrazbo (diplomirani živilski tehnolog, živilski tehnolog, tehnolog kuharstva, organizator poslovanja v gostinstvu, gostinski tehnik), z najmanj tri letnimi delovnimi izkušnjami na področju izvajanja prehranskih storitev;

- najmanj 3 (tri) osebe, ki delo opravljajo v kuhinji, med njimi vsaj 1 (en) kuhar z izkušnjami kuhanja v šolskih kuhinjah (2 leti izkušenj).

*Dokazila:*

*- Izjava ponudnika (obrazec št. 3)*

- *Diploma oz. drugo dokazilo o doseženi izobrazbi*

10. Ponudnik mora ponuditi osnovne jedilnike malice:

* mesni/vegetarijanski/ribji meni;
* mesni/vegetarijanski/tuna sendvič;
* solata;
* tri dietne jedilnike: celiakija, laktoza, ulkus (po potrebi).

Jedilnik mora biti vsebovati vsaj 35 % sadja, zelenjave in proizvodov iz lova ali ribolova, ki jih ponudnik uporabi pri izvajanju gostinskih storitev, izbranih glede na letni čas. Priporočene smernice za izbiro sadja, zelenjave in proizvodov iz lova ali ribolova glede na letni čas določi naročnik v sezonskem koledarju, ki je sestavni del razpisne dokumentacije.

*Dokazilo: Izjava ponudnika (obrazec št. 2)*

11. Ponudnik mora zaradi zmanjševanja količin odpadkov hrano in pijačo postreči z jedilnim priborom, steklovino, porcelanastimi posodami in namiznimi prti, ki jih je mogoče ponovno uporabiti, ali z jedilnim priborom, porcelanastimi posodami ali drugo gostinsko opremo, izdelano iz obnovljivih surovin.

*Dokazilo: Izjava ponudnika (obrazec št. 2)*

12. Ponudnik bo odpadke, ki nastajajo pri izvajanju gostinskih storitev, zbral ločeno, v skladu s predpisi, ki urejajo ločeno zbiranje odpadkov.

*Dokazilo: Izjava ponudnika (obrazec št. 2)*

13. Ponudnik nudi najmanj 30 (trideset) dnevni plačilni rok, ki prične teči z dnem prejema pravilno izstavljenega računa.

*Dokazilo: Izjava ponudnika (obrazec št. 2)*

14. Najmanj 15 % živil mora biti pridelanih oz. predelanih na ekološki način, kot ga določajo Uredba Sveta (ES) št. 834/2007, Uredba Komisije (ES) št. 889/2008 ali predpis, ki ureja ekološko pridelavo in predelavo kmetijskih pridelkov oziroma živil. Za živila, ki so pridelana v preusmeritvenem obdobju, se šteje, da so pridelana na ekološki način.

*Dokazilo:*

*- Izjava ponudnika (obrazec št. 2)*

*- Ponudnik mora ponudbi priložiti seznam živil, ki izpolnjujejo predpise o ekološkem kmetovanju, ter potrdilo, da ima živilo ekološki znak oz. certifikat.*

*Naro*č*nik med izvajanjem naro*č*ila preverja, ali ponudnik izpolnjuje zahteve.*

15. Tehnična usposobljenost

Ponudnik mora imeti izkušnje z evidentiranjem razdeljevanja malic po programu eAsistent, modul Prehrana. Na lokacijah delilnih pultov mora ponudnik zagotoviti ustrezno računalniško opremo z internetno povezavo in čitalcem za dijaško izkaznico. Ponudnik opremo na svoje stroške vzdržuje. Program eAsistent zagotovi naročnik, stroške najemnine za modul Prehrana pa nosi ponudnik. Stroški znašajo v skladu s cenikom eAsistent.

15. V primeru, če bo ponudnik izbran ko najugodnejši ponudnik, kot jamstvo za dobro izvedbo pogodbenih obveznosti naročniku ob podpisu pogodbe izročil bianco menico s pooblastilom za izpolnitev v višini 5.000,00 EUR. Menica mora biti veljavna še 10 dni po preteku trajanja pogodbe. Menico bo naročnik unovčil v primerih, kot jih določa pogodba.

*Dokazilo: izjava ponudnika (obrazec št. 2)*

Naročnik bo priznal sposobnost vsem ponudnikom, ki bodo izpolnili vse zahtevane pogoje iz te točke navodil in predložili ustrezna dokazila.

Ponudniki morajo izjave predložiti na predpisanih obrazcih brez dodatnih pogojev; pripisi ali dodatni pogoji ponudnika se ne upoštevajo. Potrdila in druga dokazila so lahko v kopijah, vendar morajo odražati dejansko stanje in ustrezati vsebini originala.

Naročnik lahko pred izbiro izvajalca zahteva predložitev ustreznih dokazil za dokazovanje dejstev, navedenih v predloženi izjavi v ponudbi.

**5. Na**č**in prevzema razpisne dokumentacije**

Razpisna dokumentacija je brezplačno dostopna na internetni strani:

**https://www.ssom.si**

Dodatna pojasnila sme ponudnik zahtevati preko e-pošte kontaktne osebe naročnika:

nadja.jpopovic@ssom.si

**6. Na**č**in, mesto in rok oddaje ponudbe**

Ponudnik mora oddati ponudbo v zapečatenem ali zaprtem ovitku **po pošti** na naslov Srednja šola za oblikovanje Maribor, Park mladih 8, 2000 Maribor.

Na ovitku mora biti poleg naslova naročnika tudi vidna oznaka: »NE ODPIRAJ-PONUDBA ŠOLSKA PREHRANA«.

Na hrbtni strani ovitka mora biti označeno ime in naslov pošiljatelja.

Upoštevane bodo vse zaprte in pravilno označene ponudbe, ki jih bo naročnik prejel po pošti do **dne 21. 8. 2023 do 13.00 ure**.

Ponudniki lahko priporočeno po pošti na zgornji naslov. Ponudba poslana po pošti šteje za pravočasno, če prispe na naslov naročnika do zgoraj navedenega datuma in ure. Ponudbe ni mogoče oddati v elektronski obliki.

***Ponudba se lahko odda tudi osebno v času uradnih ur, od pon. do pet., med 9.00 in 12.00, v tajništvu šole, do vključno 21. 8. 2023.***

**7. Na**č**in, mesto in rok odpiranja ponudb**

Odpiranje ponudb ne bo javno.

**8. Merilo**

Ponudbe bodo ocenjene na podlagi meril. Merila za izbiro najugodnejšega ponudnika:

1. priporočila pri opravljanju gostinske dejavnosti - 10 točk

2. število različnih jedilnikov - 50 točk

3. ocena šolske komisije - 30 točk

4. cena pri dodatni ponudbi - 10 točk

Naročnik bo izbral ponudbo, ki bo dosegla največje število točk kot vsoto vseh meril.

Največje možno skupno število točk je 100.

**A. Priporo**č**ila pri opravljanju gostinske dejavnosti *(obrazec št. 5)***

a. eno priporočilo je pogoj - 3 točke

b. dve priporočili - 6 točk

c. tri priporočila in več - 10 točk

**max. 10 to**č**k**

**B. Število razli**č**nih jedilnikov dijaške malice (obrazec št. 7)**

a. 7 različnih jedilnikov mesečno je pogoj 0 točk

b. 10-12-različnih jedilnikov mesečno - 10 točk

c. 13-14-razlicnih jedilnikov mesečno - 20 točk

d. 15-16 različnih jedilnikov mesečno - 30 točk

e. 17-18 različnih jedilnikov mesečno - 40 točk

f. 19-20 različnih jedilnikov mesečno - 50 točk

**max. 50 to**č**k**

Jedilnik mora vsebovati najmanj dva topla obroka na dan, od tega en vegetarijanski in dva

hladna obroka, od tega en vegetarijanski.

**C. Ocena šolske komisije**

Komisija naročnika bo pestrost dnevnih jedilnikov ocenjevala tako, da bo vsak član komisije

ocenil pestrost jedilnikov z oceno **od 1 do max. 30 to**č**k**. Skupen seštevek vseh točk se bo

delil s številom članov komisije in upoštevala se bo dobljena srednja vrednost v točkah.

**D. Cena pri dodatni ponudbi**

Dodatna ponudba se odda na *obrazcu št. 4*. Cena (v EUR z DDV) pri dodatni ponudbi **do**

**max. 10 to**č**k,** in sicer tako, da bo najcenejši ponudnik dobil najvišje število točk (10), vsak

naslednji pa glede na najcenejšo ponudbo sorazmerno manjše število točk, in sicer:

Število točk za posameznega ponudnika se določi po enačbi:

ŠTp = (Pmin/P) x 10

Legenda:

ŠTp= število točk ponudnika

Pmin = najnižja ponudbena cena

P= ponudbena cena obravnavanega ponudnika

**9. Rok veljavnosti ponudb**

Ponudbe morajo biti veljavne do vključno 1. oktobra 2023.

**10. Stroški ponudbe**

Vse stroške, povezane s pripravo in predložitvijo ponudbe, nosi ponudnik.